**Poezii, pâine, și lacrimi la masă**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezii, pâine, şi lacrimi la masă

cuvinte, otravă, pucioasă

nerăbdare depărtări durere

mă doare surâsul, întuneric, tăcere.

Poezii aş mai scrie cu rouă

pe o frunză putrezită de pace

dă-mi inima-ncoace

s-o scriu cu cuvinte ce plouă.

De pâine mi-i foame şi tine

pe un gând ce veneai de acasă

cu zâmbet ascuns în ciorchine

dobândită, pierdută mireasă.

Lacrimi la masă, lacrimi la masă

și dureri ce-au atins remuşcarea

pe noi ne-a despărţit întâmplarea

așează florile-n vază.